अमेरिका में भारतीय छात्रों की संख्या 12.3 प्रतिशत बढ़ी : रिपोर्ट - UJJAIN DOOT
अमेरिका में भारतीय छात्रों की संख्या 12.3 प्रतिशत बढ़ी : रिपोर्ट
नयी दिल्ली, अमेरिका में पढ़ने वाले भारतीय छात्रों की संख्या वर्ष 2016 – 17 में 12.3 प्रतिशत बढ़ी है। अमेरिकी स्टेट ब्यूरो आफ एजुकेशन एंड कल्चरल अफेयर्स विभाग द्वारा जारी एक रिपोर्ट में यह जानकारी दी गई है।
अंतरराष्ट्रीय आदान- प्रदान के आंकड़ों पर वर्ष 2017 की एक रिपोर्ट के अनुसार अमेरिका में विदेशी छात्रों की संख्या में पिछले साल के मुकाबले तीन प्रतिशत की वृद्धि हुई जबकि विदेश में पढ़ने वाले अमेरिकियों की संख्या चार प्रतिशत बढ़ी है।
इसमें कहा गया है कि अमेरिका आने वाले छात्रों के मामले में भारत का स्थान दूसरा है। अमेरिका में पढ़ने वाले कुल विदेशी छात्रों में भारतीयों की संख्या करीब 17.3 प्रतिशत है।
अमेरिका में पढ़ने वाले भारतीय छात्रों में से 36.2 प्रतिशत छात्र इंजीनियरिंग के पाठ्यक्रमों में नामांकित हैं जबकि उनमें से 35.4 प्रतिशत गणित एवं कंप्यूटर साइंस की पढ़ाई कर रहे हैं। 56 प्रतिशत भारतीय छात्र स्नातक स्तर की पढ़ाई कर रहे हैं।
जीएसटी को चुनावों से जोड़ना ‘बचकानी राजनीति’: जेटली